เสี่ยปาน เล่าชีวิตหลังถูกหวย 30 ล้าน ป่วยมะเร็ง เลิกเมีย เจอเรื่องทุกข์
เรื่องเล่าจากคนเคยถูกหวย 30 ล้าน เสี่ยปาน เผยชีวิตหลังได้ลาภก้อนโต แต่ต้องเจอทุกขลาภ เลิกภรรยา ซ้ำป่วยเป็นมะเร็งลำไส้ระยะ 3 เอาชีวิตแทบไม่รอด จนต้องมุ่งหาธรรมะช่วยเยียวยาวันที่ 14 ม.ค. 2563 ผู้สื่อข่าวเดินทางไปพบ นายยงยุทธ แก้วสวนจิก อายุ 42 ปี หรือ เสี่ยปาน ที่บ้านหลังหนึ่งใน อ.หนองหาน จ.อุดรธานี หลังจากเคยถูกหวย งวดวันที่ 16 ก.ย. 2558 หมายเลข 743148 จำนวน 5 ใบ เป็นเงิน 30 ล้านบาท เมื่อ 4 ปีที่แล้ว ผันชีวิตจากพนักงานโรงงานเป็นเศรษฐีในพริบตา โดยพบเสี่ยปานกำลังขับรถไถเพื่อไถกลบตอซังข้าวในที่ดินของตนเองเสี่ยปาน เผยอย่างอารมณ์ดีว่า หลังจากถูกหวย 30 ล้านเมื่อ 4 ปีที่แล้ว ปัญหากับอดีตภรรยาเรื่องเงินถูกหวย จนมีการไปฟ้องศาลสุดท้ายก็จบลงด้วยดี ตอนนี้ใช้ชีวิตอยู่ที่บ้านเกิด เงินที่ถูกหวยมาก็แบ่งให้ญาติพี่น้องๆ ทุกคน ซื้อที่ดินจำนวน 30 ไร่ แบ่งให้ภรรยา และส่งเงินให้ลูกชายคนเดียวเดือนละ 7000 บาท บางส่วนก็นำมาลงทุนซื้อรถไถขนาดใหญ่ รถเกี่ยวข้าวเอาไว้หารายได้ให้กับตนเองตอนนี้มีความสุขดี แม้ที่ผ่านมาจะป่วย เป็นมะเร็งระยะ 3 จนแทบจะเอาชีวิตไม่รอด แต่ตอนนี้รักษาหายแล้ว ส่วนเรื่องกับอดีตภรรยาก็ถือว่าจบแล้วหลังจากถูกหวยใหม่ๆ ยอมรับเป็นทุกข์มากเจอมาหลายเรื่องจนอยากจะบวชตลอดชีวิต แต่ช่วงบวชนั้น ไปพบหมอตรวจพบเป็นมะเร็งลำไส้ จึงจำเป็นต้องสึกออกมารักษาตัวเองจนหายขาดเสี่ยปาน เล่าต่อว่า การใช้ชีวิตแต่ละวันนั้น ปกติจะไม่ค่อยออกไปไหน จะมีก็ออกไปบ้างซื้อกับข้าว ซื้อต้นไม้มาปลูก ส่วนใหญ่จะทำไร่ทำสวน ปลูกผักหลายชนิด เช่น มะเขือเทศ พริก ดอกดาวเรือง เลี้ยงปลาในบ่อ แต่ช่วงนี้เป็นช่วงมีงานรับจ้างรถไถก็จะออกไปรับจ้างไถที่นากับพี่ชายและหลาน หากถึงหน้าเกี่ยวข้าวก็จะไปรับจ้างเกี่ยวข้าวแม้จะมีเงิน แต่เราก็ต้องทำงานเหมือนเดิม ตอนนี้ที่ทำอยู่หลักๆ คือรับจ้างไถนาและรับจ้างเกี่ยวข้าวก็ได้ปีละหลายแสนบาท ย้อนถึงตอนถูกหวย 30 ล้าน ตอนนั้นก็เจอเรื่องราวทำให้ทุกข์ใจหลายเรื่อง ก็ใช้ธรรมะและสติเข้าข่มใจตนเอง ตอนนี้เลิกทุกอย่าง ทั้ง เหล้า บุหรี่ แม้กระทั่งเรื่องผู้หญิง ไม่มีอีกแล้วส่วนเรื่องอดีตภรรยาคงไปคืนดีกันไม่ได้ แต่ที่เป็นแก้วตาดวงใจคือลูกชาย น้องเกาลัด ตอนนี้อายุ 5 ขวบแล้ว ส่วนเรื่องหัวใจก็ใช่ว่าจะปิด เปิดรับอยู่หากมีคนเข้าใจเรา อยากได้คนที่เข้าธรรมะกับตนเองได้บ้าง แต่ไม่รู้ใครจะรับตนเองได้หรือเปล่าเพราะหน้าตาไม่หล่อและแต่งตัวไม่เป็น ส่วนเรื่องซื้อหวยตนเองเชื่อว่ายังมีโชคก็ซื้อลอตเตอรี่เอาไว้ทุกงวด เผื่อได้ลุ้นรางวัลที่ 1 รอบ 2 ก็เป็นได้สุดท้ายก็ขอให้กำลังใจ นายพิทักษ์ ไขแดง หรือ ลุงเขียว ที่เป็นข่าวถูกเมียทิ้งรายล่าสุด ยังไงก็ขอให้อยู่เพื่อลูกแล้วสู้ชีวิตกันต่อไป สำหรับชีวิตคนเรามันก็มีแค่นี้แหละ ในเมื่อเขาไม่รักเราแล้วก็จงปล่อยเขาไปตามทางที่เขาต้องการเถอะครับ จะเอาอะไรมากมายกับชีวิต แต่อยากจะฝากถึงคนหวยรวยโชคว่า ขอให้มีสติในการใช้ชีวิตเพราะเงินตัวเดียวอาจจะทำให้ญาติกลายเป็นศัตรู เมียรักเป็นของคนอื่นได้.
เรื่องเล่าจากคนเคยถูกหวย 30 ล้าน เสี่ยปาน เผยชีวิตหลังได้ลาภก้อนโต แต่ต้องเจอทุกขลาภ เลิกภรรยา ซ้ำป่วยเป็นมะเร็งลำไส้ระยะ 3 เอาชีวิตแทบไม่รอด จนต้องมุ่งหาธรรมะช่วยเยียวยา
เสี่ยปาน,ถูกหวย 30 ล้าน,ยงยุทธ แก้วสวนจิก,หวยไทยรัฐ17-1-63,ตรวจหวย 17 มกราคม 2563,หวย